Tegelikult on Taaramäe klubi esisõitja juba tänavu. Ülekaalukalt kõige enam ProTouri punkte, UCI sõitudelt hetkeseisuga kõige enam poodiumikohti (viis), klubi sõitjatest ainus oma riigi meister ja isegi Clasica San Sebastian´il oli Taaramäe ainus Cofidise rattur, kes lõpuni jaksas minna. Vueltaks hoogu koguv Taaramäe oli klassikul 88.,  kaotades võitjale ligi 11 minutiga. Esikoha pävis hispaanlane Carlos Barredo (Quick Step).